Sarojini Naidu

Sarojini Naidu (født 13. februar 1879 i Hyderabad, død 2. mars 1949) var en indisk forfatter, politiker og kvinnesaksforkjemper.Surjit Mansingh: Concise Encyclopedia of Indian History, New Delhi: Vison Books, 2009, s. 436–464. 

Naidu vokste opp i staten Hyderabad, der faren var med i etableringen av Nizam College. Hun skrev lyrikk og ble kjent for diktene hun publiserte i årene 1905 til 1917. Hun huskes særlig for The golden threshold (utgitt 1905, på norsk som Den gyldne terskel i 1928), The bird of time (utgitt 1914) og The broken wing (utgitt 1917).Verdenslitteraturen. Minileksikon, Oslo: Cappelen, 1995, s. 111. På norsk kom også diktsamlingen I nattens have (1929).

Naidu var indisk nasjonalist og deltok i Gandhis ikkesamarbeidsbevegelse, satyagrahakampanjer og ikkevoldsbevegelsen. Hun ble valgt til leder i Kongresspartiet i 1925. Hun var partiets første kvinnelige leder. Fra 1930 til 1931 deltok hun ved rundebordskonferansen om India i London. Da India ble selvstendig i 1947, ble Naidu guvernør i Uttar Pradesh.

 Referanser 

Kategori:Indiske politikere
Kategori:Indiske forfattere
Kategori:Personer fra Hyderabad i India